Diari Oficial de la Generalitat Valenciana


Sumari del DOGV 10155, del 26-12-2024 (2024/13803)

ACORD de 23 de desembre de 2024, del Consell, pel qual s'autoritza una generació de crèdit en el capítol 4, del programa pressupostari 126D00 “Qualitat Democràtica i Foment de l'Autogovern”, de la Conselleria de Justícia i Administració Pública, per import de 289.327,94 euros, així com una modificació del pressupost de la Fundació per al Foment de la Investigació Sanitària i Biomèdica (FISABIO), pel mateix import (expediente 05.017/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10536

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13842

CVE
:   CZQN-T-7044-64147

Data del document
:   23-12-2024

Organisme emissor
:   Conselleria d'Hisenda i Economia

Tipus de document
:   Acord

Mitjançant Resolució de 7 d'octubre de 2024, de la Secretaria d'Estat de Memòria Democràtica, es publica l'Acord del Consell Territorial de Memòria Democràtica, de 6 de juny de 2024, pel qual es determinen els criteris de repartiment, així com la distribució resultant de fons per a les Comunitats Autònomes del crèdit assignat l'any 2024, per a activitats de Memòria Democràtica, corresponent segons este acord a la Comunitat Valenciana 289.327,94 euros.

D'altra banda, la Generalitat, va presentar a la Secretaria d'Estat una proposta del projecte a desenrotllar en esta matèria, amb el fi de seguir amb les línies d'investigació en matèria d'identificació de víctimes.

En l'annex II de la citada resolució de la Secretària d'Estat de Memòria Democràtica, s'indica  la relació dels projectes presentats per les Comunitats i Ciutats Autònomes i acordats amb la Secretària d'Estat de Memòria Democràtica, entre els quals està el de la Comunitat Valenciana, dins de la línia estratègica 1, sent el títol del projecte “FISABIO: Identificació de víctimes de la Guerra civil i del franquisme millorant la taxa d'identificació mitjançant tècniques de seqüenciació massiva, així com la seua transferència i difusió científica i social”, per això la Direcció General de Justícia i Autogovern, planteja la necessitat d'ampliar la línia de transferència F0021, per import de 289.327,94 euros.

Tractant-se d'ingressos no previstos, la Conselleria de Justícia i Administració Pública proposa una generació de crèdits procedents del Ministeri de Política Territorial i Memòria Democràtica, en el capítol 4, codi de fons TE22000049, per import 289.327,94 euros, del programa pressupostari 126D00 “Qualitat Democràtica i Foment de l'Autogovern”, que permet incrementar la línia de transferència F0021 “FISABIO - Investigació i estudi en matèria d'identificació de víctimes de la Guerra civil i el franquisme”, de l'annex de transferències i subvencions, per import de 289.327,94 euros, així com la modificació del pressupost de la Fundació per al Foment de la Investigació Sanitària i Biomèdica (FISABIO).

A este efecte i en virtut del que es disposa en l'article 50 de la Llei 1/2015 d'Hisenda Pública, Sector Públic Instrumental i Subvencions i en els articles 21, 23 i 26 de la Llei de pressupostos de la Generalitat per a l'exercici 2024, a proposta de la Conselleria d'Hisenda i Economia, el Consell, prèvia deliberaci

ACORDA

*Primer*

Autoritzar una generació de crèdit, en el pressupost d'ingressos, en l'aplicació pressupostària 40671 “T. Estat Àrea de Justícia i Interior”, amb codi de fons TE22000049, per import de 289.327,94 euros.

*Segon*

Autoritzar una generació de crèdit, en el pressupost de despeses, en l'aplicació pressupostària H91885961YJ52932 G.126D00.4, amb codi de fons TE22000049, per import de 289.327,94 euros, que permet incrementar la línia de transferència F0021, en l'annex de transferències i subvencions del programa pressupostari 126D00 “Qualitat Democràtica i Foment de l'Autogovern”, pel mateix import, amb el següent detall:

|  |  |  |  |  |  |
| --- | --- | --- | --- | --- | --- |
| *Cód.* | *Denominació* |  | *Dotació Anterior* | *Increment* | *Dotació actual* |
| F0021 | FISABIO - Investigació i estudi en matèria d'identificació de víctimes de la Guerra civil i el franquisme. | Aportació G.V. |  |  |  |
| No condicionada | 600.000,00 | 0 | 600.000,00 |
| Condicionada |  |  |  |
| Aportació externa |  |  |  |
| 401.09 T. Estat Àrea de Justícia i Interior | 0 | 289.327,94 | 289.327,94 |
| Total | 600.000,00 | 289.327,94 | 889.327,94 |

  

*Tercer*

Com a conseqüència de l'apartat anterior, s'actualitza l'aplicació d'ingressos 401.09, de la FP3 del programa pressupostari 126D00 “Qualitat Democràtica i Foment de l'Autogovern”, en els termes següents:

|  |  |  |  |  |  |
| --- | --- | --- | --- | --- | --- |
| *Cód. ingrés* | *Codi de fons* | *Origen / Destinació del finançament* | *Cap.* | *Línia* | *Import* |
| 401.09 | TE22000049 | T. Estat Àrea de Justícia i Interior  Memòria Democràtica | 4 | F0021 | 289.327,94 |

  

*Quart*

Autoritzar un increment de crèdits, en l'estat d'ingressos i despeses del pressupost la Fundació per al Foment de la Investigació Sanitària i Biomèdica, per import de 289.327,94 euros en els termes següents:

|  |  |
| --- | --- |
| *PRESSUPOST FISABIO* | *Import* |
| **Capítol ingrés:**  4. Transferències corrents | + 289.327,94 |
| **Capítol despesa:**  2. Compra de béns corrents i despeses de funcionament | +289.327,94 |

  
  

València, 23 de desembre de 2024

Susana Camarero Benítez

Consellera secretària